cometadata/datacite-titles-descriptions-related-identifiers huggingface dataset:
DOI: 10.17909/t9-cn0b-ht83
title: Hubble imaging Probe of Extreme Environments and Clusters (HiPEEC)

description: The Hubble imaging Probe of Extreme Environments and Clusters ("HiPEEC") is a survey investigating star cluster formation in the extreme environments of six merging galaxies. The team provides the reduced, aligned and drizzled HST images (scale of 0.04 arcsec/pixel) for the six galaxies of the survey: NGC34, 1614, 4194, 3256, 3690 and 6052. There are 32 images in total and the filters cover at a minimum UBVI and H-alpha for each galaxy. The team also provides the star cluster catalog for each galaxy. Each catalog includes the position (RA, Dec), measured magnitudes, extinctions, ages and masses from fits to the spectral energy distributions. An explanation of the column contents is given at the start of each file.
DOI: 10.5281/zenodo.4158921
title: The Late Triassic Longmenshan lateral foreland thrust belt: New insights into the tectonic evolution of the Eastern Tibetian margin

description: Calcite U-Pb Dating Report.xls:This file displays the calcite U-Pb dating results with errors of thirteen sample. Due to low U concentrations within most samples, only two (CV1 and CV2-1) yielded meaningful U-Pb ages. Occurrence of foliations measured within the Songpan-Ganze terrane.xlsx: This file displays the occurrences of foliations measured within the Songpan-Ganze terrane. Three profiles were measured to study the dip direction of nearly vertical strata (S<sub>0</sub>) and the axial planes of the folds (S<sub>1</sub>).
DOI: 10.5281/zenodo.4158920
title: The Late Triassic Longmenshan lateral foreland thrust belt: New insights into the tectonic evolution of the Eastern Tibetian margin

description: Calcite U-Pb Dating Report.xls:This file displays the calcite U-Pb dating results with errors of thirteen sample. Due to low U concentrations within most samples, only two (CV1 and CV2-1) yielded meaningful U-Pb ages. Occurrence of foliations measured within the Songpan-Ganze terrane.xlsx: This file displays the occurrences of foliations measured within the Songpan-Ganze terrane. Three profiles were measured to study the dip direction of nearly vertical strata (S<sub>0</sub>) and the axial planes of the folds (S<sub>1</sub>).
DOI: 10.14457/tu.the.2019.628
title: บทบาทและความสัมพันธ์ของเต็นท์รถยนต์มือสองกับผู้ให้บริการสินเชื่อรถยนต์

description: การค้นคว้าอิสระเรื่องบทบาทและความสัมพันธ์ของเต็นท์รถยนต์มือสองกับผู้ให้บริการสินเชื่อรถยนต์มีวัตถุประสงค์เพื่อศึกษาบทบาทของเต็นท์รถยนต์มือสองที่มีต่อกระบวนการให้บริการสินเชื่อรถยนต์มือสองและศึกษาความสัมพันธ์ของเต็นท์รถยนต์มือสองกับผู้ให้บริการสินเชื่อรถยนต์ในการเป็นพันธมิตรคู่ค้าระหว่างกัน โดยผู้ศึกษารวบรวมข้อมูลด้านผู้บริโภคจากแบบสอบถามซึ่งกลุ่มตัวอย่างคือ ผู้บริโภคในพื้นที่กรุงเทพมหานครที่เคยซื้อรถยนต์มือสอง และข้อมูลด้านผู้ขายรถยนต์มือสองจากการสัมภาษณ์ซึ่งกลุ่มตัวอย่างคือ เต็นท์รถยนต์มือสองที่ตั้งอยู่ในพื้นที่กรุงเทพมหานคร จากนั้นนำข้อมูลที่ได้มาวิเคราะห์บทบาทของเต็นท์รถยนต์มือสองที่มีต่อผู้บริโภคในการเลือกผู้ให้บริการสินเชื่อรถยนต์และบทบาทของเต็นท์รถยนต์มือสองที่มีต่อผู้ให้บริการสินเชื่อรถยนต์ในการเป็นพันธมิตรคู่ค้า ผลการศึกษาพบว่ากลุ่มตัวอย่างผู้บริโภคส่วนใหญ่เลือกซื้อรถยนต์มือสองจากช่องทางเต็นท์รถยนต์มือสองมากที่สุดและเลือกวิธีการชำระเงินค่ารถยนต์โดยการใช้บริการสินเชื่อรถยนต์มือสอง โดยทั่วไปผู้บริโภคมักจะมีข้อมูลไม่เพียงพอในการรับรู้เงื่อนไขสินเชื่อของผู้ให้บริการสินเชื่อรถยนต์จึงต้องอาศัยแหล่งข้อมูลจากเต็นท์รถยนต์มือสองเพื่อประกอบการตัดสินใจ อีกทั้งกลุ่มตัวอย่างเต็นท์รถยนต์มือสองมีการกำหนดเงื่อนไขในการตกลงเป็นพันธมิตรคู่ค้ากับผู้ให้บริการสินเชื่อรถยนต์ ซึ่งเต็นท์รถยนต์มือสองขนาดใหญ่จะมีอำนาจต่อรองเงื่อนไขการเป็นพันธมิตรคู่ค้ากับผู้ให้บริการสินเชื่อรถยนต์มากกว่าเต็นท์รถยนต์มือสองขนาดเล็ก จากการที่เต็นท์รถยนต์มือสองซึ่งเป็นแหล่งจำหน่ายรถยนต์มือสองให้แก่ผู้บริโภคและเป็นตัวกลางระหว่างผู้ให้บริการสินเชื่อรถยนต์กับผู้บริโภคในกระบวนการให้บริการสินเชื่อรถยนต์มือสอง และภายใต้ปัญหาอสมมาตรสารสนเทศ (Asymmetric Information) จึงทำให้เต็นท์รถยนต์มือสองมีอำนาจตลาดในการเลือกผู้ให้บริการสินเชื่อรถยนต์ให้กับผู้บริโภคเพื่อการใช้บริการสินเชื่อรถยนต์และมีอำนาจตลาดในการเลือกผู้ให้บริการสินเชื่อรถยนต์เป็นพันธมิตรคู่ค้าระหว่างกัน ซึ่งการที่เต็นท์รถยนต์มือสองเข้ามาเป็นตัวกลางในกระบวนการให้บริการสินเชื่อรถยนต์มือสองส่งผลให้ทั้งผู้บริโภค ผู้ให้บริการสินเชื่อรถยนต์ และเต็นท์รถยนต์มือสองต่างได้รับผลประโยชน์ร่วมกัน และจากการศึกษาข้อมูลเพิ่มเติมพบว่าเหตุผล 3 อันดับแรกที่ผู้บริโภคเห็นว่ามีผลต่อการเปลี่ยนผู้ให้บริการสินเชื่อรถยนต์ได้แก่ ผู้บริโภคได้รับอนุมัติวงเงินสินเชื่อรถยนต์น้อยกว่าความต้องการ ผู้ให้บริการสินเชื่อรถยนต์มีระยะเวลาแจ้งผลการอนุมัติสินเชื่อมากกว่า 3 วัน และผู้ให้บริการสินเชื่อรถยนต์เรียกขอเอกสารประกอบการพิจารณาสินเชื่อเป็นจำนวนมาก ซึ่งจากผลการศึกษายังพบว่าการซื้อรถยนต์มือสองจากช่องทางใดก็ตามเมื่อรถยนต์มือสองมีอายุมากขึ้นจะมีแนวโน้มในการซ่อมรถยนต์ในระดับการซ่อมที่สูงขึ้นตามสภาพรถยนต์และอายุการใช้งานซึ่งผู้บริโภคจะมีโอกาสพบปัญหาเรื่องการซ่อมรถยนต์เมื่อรถยนต์มือสองมีอายุมากขึ้น โดยการรับประกันคุณภาพรถยนต์อาจไม่ได้ช่วยแก้ปัญหาเรื่องคุณภาพรถยนต์มือสองให้หมดไปได้ในระยะยาวแต่การรับประกันคุณภาพรถยนต์เป็นเสมือนสัญญาณที่บ่งบอกคุณภาพรถยนต์มือสองที่ผู้บริโภคซื้อไปเพียงช่วงระยะเวลาหนึ่ง
DOI: 10.14457/tu.the.2019.629
title: เทคโนโลยีในการตรวจสอบบัญชีของสำนักงานสอบบัญชีขนาดกลางและขนาดเล็กที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย

description: งานวิจัยนี้เป็นงานวิจัยเชิงคุณภาพมีวัตถุประสงค์ เพื่อศึกษาเทคโนโลยีในการตรวจสอบบัญชี ประโยชน์ และอุปสรรคในการนำเทคโนโลยีมาใช้ในการตรวจสอบบัญชีของสำนักงานสอบบัญชีขนาดกลางและขนาดเล็ก โดยใช้วิธีการสัมภาษณ์เชิงลึกกับผู้บริหารระดับสูงและระดับกลางของสำนักงานสอบบัญชีขนาดกลางและขนาดเล็กที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย ซึ่งให้บริการตรวจสอบงบการเงินของบริษัทจดทะเบียน ประจำปี 2562 จำนวน 5 แห่งผลการวิจัยพบว่าสำนักงานสอบบัญชีขนาดกลางและขนาดเล็กใช้โปรแกรมสำเร็จรูปพื้นฐานเป็นหลัก เช่น Microsoft Excel และ Microsoft Word ในกระบวนการตรวจสอบบัญชี นอกจากมีการใช้โปรแกรมสำเร็จรูปพื้นฐานแล้วยังมีการใช้โปรแกรมสำหรับการตรวจสอบบัญชีอื่นๆ ได้แก่ Voyager เป็นแพลตฟอร์มในการปฏิบัติงานตรวจสอบบัญชี ACL และ IDEA ใช้ในการเลือกตัวอย่างและใช้ในการวิเคราะห์ข้อมูล CCH เป็นโปรแกรมสำเร็จรูปที่ช่วยในการบริหารจัดการกระดาษทำการในรูปแบบอิเล็กทรอนิกส์ และโปรแกรมที่ใช้ในการเลือกสุ่มตัวอย่าง MUS ทั้งนี้เทคโนโลยีที่สำนักงานสอบบัญชีขนาดกลางและขนาดเล็กนำมาใช้จึงขึ้นอยู่กับความเหมาะสมในแต่ละสำนักงาน และขึ้นอยู่กับวัตถุประสงค์ในการใช้งานสำหรับประโยชน์จากการนำเทคโนโลยีการตรวจสอบบัญชีมาใช้ในการสอบบัญชี ได้แก่ การตรวจสอบที่มีความแม่นยำความรวดเร็วในการปฏิบัติงาน ลดระยะเวลาในการตรวจสอบ ความครบถ้วน และลดความอคติในการตรวจสอบ ซึ่งจะทำให้การตรวจสอบบัญชีที่ตรงประเด็น สามารถลดระยะเวลาปฏิบัติงาน หรือขั้นตอนการปฏิบัติงานลงได้ ทำให้การปฏิบัติงานได้รวดเร็วขึ้น และทำให้การปฏิบัติงานตรวจสอบมีความครบถ้วนเป็นไปตามมาตรฐานที่กำหนดไว้ นอกจากนี้ยังช่วยลดความอคติในการตรวจสอบสามารถให้ความเชื่อมั่นในการปฏิบัติงานเพิ่มขึ้นส่วนปัจจัยที่เป็นอุปสรรคของการนำเทคโนโลยีมาใช้ในการตรวจสอบบัญชี ประกอบด้วย ต้นทุนในการลงทุนทางเทคโนโลยีที่สูง การขาดความเชี่ยวชาญของพนักงานการเปลี่ยนแปลงของเทคโนโลยี และค่าสอบบัญชีที่เพิ่มขึ้น
DOI: 10.14457/tu.the.2019.630
title: การศึกษาวิธีการคำนวณต้นทุนตามวิธีการบัญชีต้นทุนฐานกิจกรรม: กรณีศึกษา บริษัทผลิตบรรจุภัณฑ์ชนิดอ่อน

description: การค้นคว้าอิสระนี้มีวัตถุประสงค์เพื่อศึกษาวิธีการคำนวณต้นทุนตามวิธีการบัญชีต้นทุนฐานกิจกรรมของบริษัทผลิตบรรจุภัณฑ์ชนิดอ่อน เพื่อให้ทราบถึงการคำนวณต้นทุนการผลิตที่บริษัทใช้อยู่ในปัจจุบัน และเสนอแนะประเด็นที่บริษัทควรปรับปรุงเพื่อเพิ่มศักยภาพในการแข่งขันและเป็นประโยชน์ต่อผู้บริหาร โดยทำการศึกษาและเก็บรวบรวมข้อมูลวิธีการคำนวณต้นทุนการผลิตด้วยวิธีการบัญชีต้นทุนฐานกิจกรรมของบริษัทตัวอย่างในปี พ.ศ. 2561จากการศึกษาวิธีการบัญชีของบริษัทตัวอย่าง พบว่า วิธีการบัญชีต้นทุนฐานกิจกรรมที่บริษัทใช้ในปัจจุบันยังคงเป็นการเปรียบเทียบผลต่างของต้นทุนที่ประมาณการไว้กับต้นทุนและค่าใช้จ่ายที่เกิดจริงเพื่อหาผลต่างและปรับปรุงผลต่างที่เกิดขึ้น โดยปรับผลต่างทั้งจำนวนนั้นไปตามสัดส่วนของสินค้าคงเหลือในรายการสินค้าระหว่างผลิต และสินค้าสำเร็จรูป ซึ่งการปรับนี้บริษัทไม่สามารถแจกแจงรายละเอียดได้ว่าเป็นผลต่างที่เกิดขึ้นจากกระบวนการผลิตในขั้นตอนใดตามที่วิธีการบัญชีต้นทุนฐานกิจกรรมควรจะเป็น ส่งผลให้การจัดทำบัญชีด้วยวิธีการบัญชีต้นทุนฐานกิจกรรมของบริษัทยังคงพบปัญหาเดียวกันกับวิธีการบัญชีต้นทุนมาตรฐาน สอดคล้องกับที่ผู้วิจัยได้สัมภาษณ์นักบัญชีของบริษัท กล่าวคือ บริษัทไม่สามารถวิเคราะห์ได้ว่า แท้จริงแล้วบริษัทมีผลต่างของต้นทุนในกระบวนการผลิตส่วนใด มีต้นทุนในกระบวนการผลิตใดที่สูงเกินความจำเป็นหรือไม่ และต้นทุนที่แท้จริงของแต่ละผลิตภัณฑ์ที่บริษัทผลิตนั้นเป็นเท่าใด ผู้บริหารจึงขาดข้อมูลที่เป็นประโยชน์เพื่อการพัฒนาระบบต้นทุนของกิจการ ดังนั้น ประเด็นที่บริษัทควรปรับปรุงคือการปรับวิธีการบัญชีต้นทุนฐานกิจกรรมให้สามารถระบุผลต่างที่เกิดขึ้นให้ได้ว่า ผลต่างนั้นเป็นผลต่างที่เกิดขึ้นจากกระบวนการผลิตในขั้นตอนใด และต้นทุนที่แท้จริงของผลิตภัณฑ์เป็นเท่าใด เพื่อเป็นประโยชน์ต่อบริษัทในการเปรียบเทียบว่าแต่ละผลิตภัณฑ์มีราคาขายสอดคล้องกับต้นทุนที่แท้จริงจากการผลิตหรือไม่
DOI: 10.14457/tu.the.2019.631
title: การทดสอบความแม่นยำของแบบจำลองการประเมินมูลค่าหลักทรัพย์: กรณีศึกษาบริษัทที่จดทะเบียนในตลาดหลักทรัพย์แห่งประเทศไทย กลุ่มอุตสาหกรรมบริการ

description: การวิจัยนี้มีวัตถุประสงค์เพื่อทดสอบความแม่นยำของแบบจำลองการประเมินมูลค่าหลักทรัพย์โดยประยุกต์ใช้แบบจำลองการวัดมูลค่าหลักทรัพย์ 2 รูปแบบ ได้แก่ แบบจำลองความสัมพันธ์ของมูลค่าตามบัญชีและกำไรสุทธิ และแบบจำลองความสัมพันธ์ของมูลค่าหลักทรัพย์จากการคำนวณตามแบบจำลองกำไรคงเหลือ ที่มีต่อราคาหลักทรัพย์ ณ วันสิ้นปี ตั้งแต่ปี พ.ศ. 2553 – 2557 โดยใช้กลุ่มตัวอย่างจากบริษัทจดทะเบียนในตลาดหลักทรัพย์แห่งประเทศไทย กลุ่มอุตสาหกรรมบริการ จำนวน 250 ค่าสังเกต ทำการวิเคราะห์ผลการวิจัยโดยใช้สถิติเชิงพรรณนา การวัดความสัมพันธ์และการถดถอยเชิงเส้นผลการวิจัยพบว่ามูลค่าตามบัญชี กำไรสุทธิ และมูลค่าหลักทรัพย์จากการคำนวณตามแบบจำลองกำไรคงเหลือ มีความสัมพันธ์เชิงบวกกับราคาหลักทรัพย์ โดยตัวแปรอิสระที่อธิบายราคาหลักทรัพย์ได้ดีที่สุดคือกำไรสุทธิ แต่จากการเปรียบเทียบแบบจำลองการประเมินมูลค่าหลักทรัพย์พบว่าแบบจำลองความสัมพันธ์ของมูลค่าตามบัญชีและกำไรสุทธิสามารถอธิบายราคาหลักทรัพย์ได้มากกว่าแบบจำลองมูลค่าหลักทรัพย์จากการคำนวณตามแบบจำลองกำไรคงเหลือ
DOI: 10.14457/tu.the.2019.632
title: การบริหารความเสี่ยงด้านสิ่งแวดล้อม สังคม และธรรมภิบาล: กรณีศึกษา บริษัทจดทะเบียนหมวดธุรกิจพลังงานและสาธารณูปโภคในตลาดหลักทรัพย์แห่งประเทศไทย

description: งานวิจัยนี้มีวัตถุประสงค์เพื่อศึกษาถึงประโยชน์ที่กิจการได้รับจากการนำ COSO-ERM 2017 มาใช้การบริหารความเสี่ยงด้านสิ่งแวดล้อม สังคม และธรรมภิบาล รวมถึงปัจจัยที่เป็นอุปสรรคและปัจจัยส่งเสริมในการดำเนินงานที่เกิดขึ้นของบริษัทจดทะเบียน หมวดธุรกิจพลังงานและสาธารณูปโภค ในตลาดหลักทรัพย์แห่งประเทศไทยที่อยู่ในกลุ่มหลักทรัพย์ ESG100 โดยการจัดอันดับของสถาบันไทยพัฒน์ในปี พ.ศ. 2562 โดยใช้วิธีการเก็บรวบรวมข้อมูลจากการสัมภาษณ์เชิงลึกกับผู้บริหารของส่วนงานฝ่ายบริหารความเสี่ยงและฝ่ายพัฒนาความยั่งยืนผลการวิจัยพบว่า ปัจจัยที่เป็นอุปสรรคในการดำเนินงาน คือ การที่บุคลากรในองค์กรขาดความรู้ความเข้าใจในเรื่องการบริหารความเสี่ยงด้านสิ่งแวดล้อม สังคม และธรรมภิบาลอย่างเพียงพอ ร่วมกับความซับซ้อนและไม่ชัดเจนในการปฏิบัติงานของกรอบแนวคิด และปัจจัยที่เป็นตัวส่งเสริมในการดำเนินงานที่สำคัญ คือ แรงสนับสนุนจากผู้บริหารระดับสูง ความใส่ใจของบุคลากรทุกคนในองค์กร การมีหน่วยงานกำกับดูแล และการมีเป้าหมายที่ชัดเจนขององค์กร และประโยชน์ที่กิจการได้รับจากการนำกรอบแนวคิด COSO-ERM 2017 มาใช้ในการดำเนินงาน คือ เพื่อความยั่งยืนของกิจการ ความเป็นระบบและครอบคลุมในการปฏิบัติการ การช่วยลดกระทบที่อาจจะเกิดขึ้น สร้างความเชื่อมั่นให้นักลงทุน และเสริมสร้างความเข้าใจในเรื่องการบริหารความเสี่ยงให้กับบุคลากรในองค์กร แต่ทั้งนี้ปัจจัยอุปสรรค ปัจจัยส่งเสริม และประโยชน์ที่กิจการจะได้รับจะต่างกันขึ้นอยู่กับจำนวนทุนจดทะเบียน จำนวนรายได้ จำนวนพนักงานและระยะเวลาการดำเนินธุกิจ โดยการศึกษาครั้งนี้มีข้อจำกัดทางด้านการติดต่อสื่อสาร ทำให้ผู้วิจัยต้องทำการสัมภาษณ์ทางโทรศัพท์และทาง Microsoft teams ซึ่งอาจได้ข้อมูลที่ต่างจากการสัมภาษณ์แบบเผชิญหน้า และนอกจากนี้ยังเป็นการศึกษาเฉพาะในบริษัทจดทะเบียน หมวดธุรกิจพลังงานและสาธารณูปโภคในตลาดหลักทรัพย์แห่งประเทศไทยที่อยู่ในกลุ่มหลักทรัพย์ ESG 100 เท่านั้น ดังนั้น ผลงานวิจัยนี้จึงไม่สามารถใช้เป็นตัวแทนของบริษัททั้งหมดได้ ทั้งนี้ผู้วิจัยได้มีข้อเสนอแนะสำหรับการศึกษาในอนาคตว่าควรมีการทำการศึกษาในอุตสาหกรรมอื่นเพิ่มเติม เพื่อเพิ่มความน่าเชื่อถือและความถูกต้องของผลการวิจัย
DOI: 10.14457/tu.the.2019.633
title: ความสัมพันธ์ระหว่างปัจจัยทางเศรษฐกิจและความสามารถในการทำกำไรของบริษัทกลุ่มการแพทย์ที่จดทะเบียนในตลาดหลักทรัพย์แห่งประเทศไทย

description: การค้นคว้าอิสระนี้มีวัตถุประสงค์เพื่อศึกษาความสัมพันธ์ระหว่างปัจจัยทางเศรษฐกิจ และความสามารถในการทำกำไรของบริษัทกลุ่มการแพทย์ที่จดทะเบียนในตลาดหลักทรัพย์แห่งประเทศไทย ทั้งนี้ ปัจจัยทางเศรษฐกิจที่ใช้ในการค้นคว้านี้ ได้แก่ (1) อัตราการเติบโตของผลิตภัณฑ์มวลรวมในประเทศ (2) อัตราดอกเบี้ย และ (3) อัตราเงินเฟ้อพื้นฐาน โดยความสามารถในการทำกำไรของบริษัทกลุ่มการแพทย์ที่จดทะเบียนในตลาดหลักทรัพย์ แบ่งออกเป็น 4 ประเภท ได้แก่ (i) อัตราส่วนกำไรขั้นต้น (ii) อัตราส่วนกำไรสุทธิ (iii) อัตราผลตอบแทนต่อสินทรัพย์ และ(iv) อัตราผลตอบแทนจากส่วนของผู้ถือหุ้นในบริษัทกลุ่มการแพทย์ที่จดทะเบียนในตลาดหลักทรัพย์แห่งประเทศไทย จำนวน 13 บริษัท โดยนับตั้งแต่ไตรมาสที่ 1 ปี พ.ศ.2553 ถึง ไตรมาสที่ 4 ปี พ.ศ.2562 ผลการศึกษาพบว่า (1) อัตราการเติบโตของผลิตภัณฑ์มวลรวมในประเทศมีความสัมพันธ์เชิงบวกกับ (iii) อัตราส่วนผลตอบแทนต่อสินทรัพย์และ (iv)อัตราส่วนผลตอบแทนจากส่วนของผู้ถือหุ้นอย่างมีนัยสำคัญ นอกจากนี้ (2)อัตราดอกเบี้ยมีความสัมพันธ์เชิงบวกอย่างมีนัยสำคัญต่อ (iv) อัตราผลตอบแทนจากส่วนของผู้ถือหุ้น ด้าน (3) อัตราเงินเฟ้อพื้นฐานมีความสัมพันธ์เชิงบวกกับอัตราผลตอบแทนต่อสินทรัพย์อย่างมีนัยสำคัญ อย่างไรก็ตามปัจจัยทางเศรษฐกิจที่ศึกษาไม่มีความสัมพันธ์กับอัตราส่วนกำไรขั้นต้นและอัตราส่วนกำไรสุทธิ
DOI: 10.14457/tu.the.2019.634
title: พฤติกรรมการใช้รถไฟฟ้าบีทีเอสของผู้โดยสารแบ่งตามกลุ่มรายได้

description: การค้นคว้าอิสระฉบับนี้ มีวัตถุประสงค์เพื่อศึกษาถึงพฤติกรรมการตัดสินใจใช้บริการระบบขนส่งมวลชนรถไฟฟ้าบีทีเอสของผู้โดยสารกลุ่มรายได้ต่าง ๆ เพื่อทราบถึงปัจจัยที่ส่งผลต่อการตัดสินใจเลือกใช้บริการรถไฟฟ้าบีทีเอส ทั้งปัจจัยด้านราคาค่าโดยสารรถไฟฟ้าและปัจจัยอื่นที่มิใช่ราคา ตลอดจนศึกษาค่าความอ่อนไหวต่อราคาค่าโดยสารรถไฟฟ้าบีทีเอส เพื่อเป็นข้อมูลสนับสนุนการกำหนดนโยบายและมาตรการจัดการระบบขนส่งมวลขนสาธารณะที่มีประสิทธิภาพ โดยเก็บข้อมูลจากกลุ่มตัวอย่าง 401 คน ที่ใช้บริการหรือมีแนวโน้มที่จะใช้บริการรถไฟฟ้าบีทีเอส ในพื้นที่กรุงเทพมหานคร และนำข้อมูลมาวิเคราะห์ด้วยวิธีทางสถิติและแบบจำลองโลจิต (Logit Model)จากผลการศึกษา สามารถแบ่งการสรุปผลออกเป็น 3 ด้าน ดังนี้1.ปัจจัยที่ส่งผลต่อพฤติกรรมการตัดสินใจใช้บริการรถไฟฟ้าบีทีเอส แบ่งเป็น 3 ด้าน ได้แก่ ปัจจัยด้านข้อมูลส่วนบุคคล พบว่า สถานภาพ รายได้ต่อเดือน (บาท) และการถือครองรถยนต์ มีความสัมพันธ์ต่อการตัดสินใจใช้บริการรถไฟฟ้าบีทีเอสของกลุ่มตัวอย่าง ปัจจัยด้านข้อมูลพฤติกรรมการเดินทางของกลุ่มตัวอย่าง พบว่า ลักษณะการเดินทางมายังสถานีรถไฟฟ้าบีทีเอส ประเภทบัตรโดยสารที่ใช้ในการชำระค่าโดยสาร และวัตถุประสงค์หลักในการโดยสารรถไฟฟ้าบีทีเอส มีความสัมพันธ์ต่อการตัดสินใจใช้บริการรถไฟฟ้าบีทีเอสของกลุ่มตัวอย่าง และปัจจัยที่ส่งผลต่อพฤติกรรมการตัดสินใจใช้บริการรถไฟฟ้าบีทีเอสของกลุ่มตัวอย่าง พบว่า ปัจจัยด้านอัตราค่าโดยสารรถสาธารณะอื่น และปัจจัยด้านช่วงเวลาในการให้บริการของรถไฟฟ้าบีทีเอส (6.00-24.00 น.) มีความสัมพันธ์ต่อการตัดสินใจใช้บริการรถไฟฟ้าบีทีเอสของกลุ่มตัวอย่าง2.ปัจจัยที่มีผลต่อความอ่อนไหวต่อราคาค่าโดยสารรถไฟฟ้าบีทีเอส (กรณีราคาค่าโดยสารรถไฟฟ้าบีทีเอสเพิ่มขึ้น) ได้แก่ สถานภาพ ลักษณะการเดินทางมายังสถานีรถไฟฟ้าบีทีเอส ช่วงเวลาที่เดินทางโดยรถไฟฟ้าบีทีเอส วัตถุประสงค์ในการเดินทาง ความคิดเห็นต่อค่าใช้จ่ายในการเดินทางมาสถานีรถไฟฟ้าบีทีเอส และความคิดเห็นต่อช่วงเวลาในการให้บริการของรถไฟฟ้าบีทีเอส สามารถอธิบายความอ่อนไหวต่อราคา (กรณีขึ้นราคา) ของกลุ่มตัวอย่างได้อย่างมีนัยสำคัญ3.ปัจจัยที่มีผลต่อความอ่อนไหวต่อราคาค่าโดยสารรถไฟฟ้าบีทีเอส (กรณีราคาค่าโดยสารรถไฟฟ้าบีทีเอสลดลง) ได้แก่ อายุ ลักษณะการเดินทางมายังสถานีรถไฟฟ้าบีทีเอส ค่าใช้จ่ายมายังสถานีรถไฟฟ้าบีทีเอส วัตถุประสงค์ในการเดินทาง ความคิดเห็นต่อระยะห่างจากจุดหมายปลายทางของท่านกับสถานีรถไฟฟ้าบีทีเอส ความคิดเห็นต่อช่วงเวลาในการให้บริการของรถไฟฟ้าบีทีเอส และความคิดเห็นต่อประโยชน์ของรถไฟฟ้าบีทีเอสที่ช่วยให้การเดินทางสะดวก รวดเร็ว และตรงเวลา สามารถอธิบายความอ่อนไหวต่อราคา (กรณีลดราคา) ของกลุ่มตัวอย่างได้อย่างมีนัยสำคัญ
DOI: 10.14457/tu.the.2019.635
title: การศึกษาพฤติกรรมผู้บริโภคในการซื้อน้ำอัดลมหลังมีการเก็บภาษีน้ำตาลของผู้บริโภคในเขตกรุงเทพมหานคร

description: การศึกษางานวิจัยในครั้งนี้มีวัตถุประสงค์เพื่อศึกษาพฤติกรรมและการให้ความสำคัญในการบริโภคน้ำอัดลมรวมทั้งความเต็มใจจ่ายในการซื้อน้ำอัดลมของผู้บริโภคในเขตกรุงเทพมหานครเพื่อประเมินและเปรียบเทียบราคาน้ำอัดลมที่สูงขึ้นจากมาตรการการเก็บภาษีน้ำตาลในประเทศไทยกับความเต็มใจจ่ายของผู้บริโภคในเขตกรุงเทพมหานครผู้ศึกษาทำการเก็บรวบรวมข้อมูลโดยใช้กลุ่มตัวอย่างประชากรจำนวน 420 คน โดยใช้วิธีสมมติเหตุกราณ์ให้ประเมินค่าหรือ Contingent Valuation Method (CVM) ในการหาค่าความเต็มใจจ่ายน้ำอัดลมขนาด 325 มิลลิลิตรและ 500 มิลลิลิตรโดยรูปแบบปิดเสนอราคาสองครั้งหรือ Double Bounded Close-ended และใช้การวิเคราะห์ทางสถิติแบบจำลอง Double Bounded Logit Model โดยการหาปัจจัยที่มีอิทธิพลต่อความเต็มใจจ่ายได้ประมาณด้วยการประมวลผลข้อมูลโดยใช้โปรแกรม STATA โดยชุดคำสั่ง Double Bounded Logit Model และWTP for Mean valuedผลการศึกษาพบว่าค่าเฉลี่ยความเต็มใจจ่ายสูงสุดในการซื้อน้ำอัดลมขนาด 325 มิลลิลิตรเท่ากับ 17.05 บาทต่อกระป๋อง โดยปัจจัยที่มีผลต่อความเต็มใจจ่ายอย่างมีนัยสำคัญได้แก่ ปัจจัยปริมาณการซื้อน้ำอัดลมต่อสัปดาห์กับการที่ผู้บริโภคซื้อน้ำอัดลมเพราะมีราคาที่เหมาะสม โดยปัจจัยทั้งสองมีผลในทางบวกต่อความเต็มใจจ่าย ส่วนปัจจัยด้านอายุ ระดับการศึกษามัธยมตอนต้น และการที่ผู้บริโภคซื้อน้ำอัดลมเมื่อมีการลดราคา โดยทั้งสามปัจจัยนี้มีผลในทางลบต่อความเต็มใจจ่าย สำหรับค่าเฉลี่ยความเต็มใจจ่ายสูงสุดในการซื้อน้ำอัดลมขนาด 500 มิลลิลิตรเท่ากับ 19.29 บาทต่อขวด โดยปัจจัยที่มีผลต่อความเต็มใจจ่ายอย่างมีนัยสำคัญได้แก่ ปัจจัยทางเพศ และการที่ผู้บริโภคซื้อน้ำอัดลมเมื่อไปรับประทานอาหารร้านตามสั่งหรือร้านส้มตำ โดยปัจจัยทั้งสองมีผลในทางบวกต่อความเต็มใจจ่าย
DOI: 10.14457/tu.the.2019.636
title: การตลาดธนาคารกลาง: กรณีศึกษาการสื่อสารด้วยข่าวและสื่อออนไลน์

description: การศึกษาเรื่อง การตลาดธนาคารกลาง : กรณีศึกษาการสื่อสารด้วยข่าวและสื่อออนไลน์ ได้รับแรงบันดาลใจจากการทำงานด้านประชาสัมพันธ์ให้ธนาคารแห่งประเทศไทย (ธปท.) ทำให้ต้องการศึกษาว่าการสื่อสารด้วยข่าวที่เผยแพร่ออกไปนั้น มีประสิทธิภาพหรือไม่โดยดูจากการ Viral ของข่าว ด้วยการใช้ Social Listening Tools นอกจากนั้นยังต้องการศึกษาว่า ข่าวเศรษฐกิจที่ออกโดย ธปท. ส่งผลต่อตัวชี้วัดทางเศรษฐกิจการเงินอย่างไรด้วยการใช้เครื่องมือทางสถิติเข้ามาทำการวิเคราะห์ทำการศึกษาโดยการเลือกข่าวที่ออกโดย ธปท. 3 เรื่อง ได้แก่ ข่าวอัตราแลกเปลี่ยน ข่าวการผ่อนเกณฑ์ Loan to Value Ratio (LTV) และข่าวภาวะเศรษฐกิจ แล้วเก็บข้อมูลดิบและ Social Media Sentiment ที่เกิดขึ้นจากข่าวดังกล่าว ด้วยแพลตฟอร์มชื่อ Talkwalker ในขั้นแรกทำการศึกษาเรื่องการกระจายตัวของข่าวเศรษฐกิจ ด้วยการวิเคราะห์ลักษณะของข่าวและ Virality Map ใน Talkwalker พบว่าข่าวของ ธปท. มีการเผยแพร่ผ่านหลายแพลตฟอร์ม แต่มีเพียงบางสื่อที่สามารถเพิ่มผู้รับสารกลุ่มใหม่ และทำให้เป็นข่าวที่ได้รับความสนใจ โดยการแชร์ข้ามแพลตฟอร์ม และการสร้างฐาน Influencers กลุ่มใหม่อาจเป็นปัจจัยสำคัญนอกเหนือจากการเขียนข่าวให้น่าสนใจนอกจากนั้น ยังมีการนำข้อมูลทั้งหมดที่ได้ในแต่ละหัวข้อจำนวนหลายพันข่าวต่อเดือน มาหาความสัมพันธ์ระหว่างตัวแปรที่ต้องการศึกษา กับดัชนีชี้วัดว่าข่าวเหล่านั้นมีความสำคัญต่อการเปลี่ยนแปลงของดัชนีชี้วัดหรือไม่ในทางสถิติ ด้วยวิธี Multiple Linear Regression ในโปรแกรม STATA พบว่า ปริมาณและ Social Media Sentiment ของข่าวที่เลือกศึกษาทั้ง 3 หัวข้อ ในระยะเวลาที่กำหนด ส่งผลต่อเศรษฐกิจการเงินไทยผ่านตัวชี้วัดที่ประกอบด้วย อัตราแลกเปลี่ยน บาท/ดอลลาร์สหรัฐฯ ดัชนี SET100 ดัชนีและหุ้นในกลุ่มอสังหาริมทรัพย์และการก่อสร้างอย่างมีนัยสำคัญ ดังนั้น เราจึงอาจใช้ “ข่าว” ในการพยากรณ์เศรษฐกิจการเงินในอนาคตได้
DOI: 10.14457/tu.the.2019.637
title: โครงสร้างตลาดและพฤติกรรมการแข่งขันตลาดพิซซ่าในเขตกรุงเทพมหานคร

description: งานศึกษาเรื่อง “โครงสร้างตลาดและพฤติกรรมการแข่งขันตลาดพิซซ่าในเขตกรุงเทพมหานคร” มีวัตถุประสงค์ในการศึกษาโครงสร้างตลาดและพฤติกรรมการแข่งขันในธุรกิจพิซซ่าในกรุงเทพมหานคร และศึกษาว่ากลุ่มผู้บริโภคที่ซื้อพิซซ่าจากตราสินค้าต่างๆ มีลักษณะทางประชากรและพฤติกรรมการบริโภคพิซซ่าอย่างไรรวมถึงศึกษาว่าแต่ละตราสินค้ามีจุดเด่นด้านปัจจัยส่วนประสมทางการตลาดเทียบกับคู่แข่งในตลาดอย่างไร โดยใช้ข้อมูลทุติยภูมิและข้อมูลปฐมภูมิ การใช้แบบสอบถาม และการสัมภาษณ์ผู้บริโภคในการวิเคราะห์ผลการศึกษาโครงสร้างตลาด พบว่า ผู้เล่นในตลาดจะประกอบด้วย 4 ตราสินค้าหลัก ได้แก่ เดอะ พิซซ่า คอมปะนี พิซซ่า ฮัท โดมิโน่ส์ พิซซ่า และนารายณ์ พิซเซอเรีย ลักษณะของตลาดเป็นตลาดผู้ขายน้อยราย จากการวิเคราะห์การกระจุกตัวของอุตสาหกรรมพบว่า เดอะ พิซซ่า คอมปะนี เพียงตราสินค้าเดียว มีส่วนแบ่งทางการตลาดมากกว่าครึ่งหนึ่งของมูลค่าตลาด และในตลาดมีพฤติกรรมการแข่งขันด้านราคาค่อนข้างดุเดือดจากการแข่งขันด้านราคาผ่านการส่งเสริมทางการตลาดและการประชาสัมพันธ์ เป็นต้นผลการศึกษาแสดงให้เห็นว่า ผู้บริโภคจะพิจารณาซื้อพิซซ่าจากความคุ้นชินและความสะดวก มีการบริโภคบ่อย ดังนั้น ผู้ประกอบการควรเพิ่มช่องทางการเข้าถึงผู้บริโภคมากขึ้น เช่น การเพิ่มจำนวนสาขา การโฆษณาและประชาสัมพันธ์ทุกช่องทาง และควรให้ความสำคัญกับปัจจัยด้านราคา โดยผู้ประกอบการต้องมีการปรับตัวเพื่อที่จะสามารถแข่งขันในอุตสาหกรรมได้ ทั้งกลยุทธ์ในการลดราคาเพื่อให้เกิดการเปรียบเทียบราคาที่ต่ำกว่ากับคู่แข่ง รวมถึงการให้ส่วนลดที่มากกว่าคู่แข่งและเพิ่มการส่งเสริมการตลาดที่สามารถเพิ่มส่วนแบ่งตลาดได้นอกจากนี้ ผู้ประกอบการแต่ละตราสินค้าควรเพิ่มแนวทางในการปฏิบัติเพื่อให้ผู้บริโภคเกิดความพึงพอใจมากขึ้น โดยตราสินค้า เดอะ พิซซ่า คอมปะนี ควรขยายระยะเวลาการจัดโปรโมชั่นที่นิยมเพิ่มขึ้น เพราะระยะเวลาเดิมอาจจะมีช่วงระยะเวลาที่สั้นเกินไป รวมถึงการสร้างมาตรฐานในการจัดส่งให้ตรงเวลาและการบริการที่สุภาพที่เพื่อให้ผู้บริโภคเกิดความประทับใจ ในขณะที่ตราสินค้าพิซซ่าฮัท และ โดมิโน่ส์ พิซซ่า ควรมีการเพิ่มจำนวนสาขาให้ครอบคลุมพื้นที่มากขึ้นเพื่อทำให้ผู้บริโภคเข้าถึงตราสินค้าได้มากขึ้น ในส่วนของด้านราคาควรมีการสร้างความแตกต่างในด้านราคากับผู้นำตลาดเพื่อให้เกิดการเปรียบเทียบและการแข่งขันกับผู้นำตลาดได้ รวมถึงควรเพิ่มการประชาสัมพันธ์ให้ครอบคลุมทุกช่องทางเพื่อที่จะทำให้ผู้บริโภครับรู้ตราสินค้าและทราบถึงความเคลื่อนไหวของตราสินค้าได้มากขึ้น
DOI: 10.14457/tu.the.2019.638
title: ปัจจัยที่มีผลต่อการเลือกซื้อประกันภัยรถยนต์ผ่านช่องทางออนไลน์

description: งานวิจัยนี้เพื่อศึกษาปัจจัยที่มีผลต่อการเลือกซื้อประกันภัยรถยนต์ผ่านช่องทางออนไลน์ โดยมีวัตถุประสงค์เพื่อศึกษาถึงปัจจัยด้านประชากรศาสตร์ ศึกษาปัจจัยส่วนประสมทางการตลาด(6Ps) และศึกษาพฤติกรรมที่มีผลต่อการเลือกซื้อประกันภัยรถยนต์ผ่านช่องทางออนไลน์ โดยใช้แบบสอบถามไปทำการศึกษากลุ่มตัวอย่างที่ใช้รถยนต์นั่งส่วนบุคคลไม่เกิน 7 คน, ผู้ใช้รถยนต์นั่งส่วนบุคคลเกิน 7 คน และผู้ใช้รถยนต์บรรทุกส่วนบุคคลที่เคยเลือกซื้อประกันภัยรถยนต์ประเภทภาคสมัครใจด้วยตนเอง และเป็นผู้ที่อาศัย ทำงานหรือมีรถที่จดทะเบียนในเขตพื้นที่กรุงเทพมหานครและปริมณฑล โดยทำวิเคราะห์ข้อมูลด้วยแบบจำลองสมการถดถอยแบบมัลติโนเมียลโลจิสติก (Multinomial Logistic Regression) จากกลุ่มตัวอย่างที่ทำการตัดสินใจในแต่ละระดับความสำคัญของโอกาสการเลือกซื้อ โดยทดสอบปัจจัยในแต่ละด้านที่มีผลต่อการเลือกซื้อประกันภัยรถยนต์ผ่านช่องทางออนไลน์ ผลการศึกษา พบว่า ด้านประชากรศาสตร์ เพศ และรายได้ สามารถอธิบายปัจจัยที่มีผลต่อการเลือกซื้อประกันภัยรถยนต์ผ่านช่องทางออนไลน์ได้ สำหรับพฤติกรรมที่มีผลต่อการตัดสินใจเลือกซื้อประกันภัยรถยนต์ผ่านช่องทางออนไลน์ พบว่า ประสบการณ์ในการใช้รถยนต์ และเหตุผลในการทำประกันภัยก็เพื่อต้องการความคุ้มครองที่นอกเหนือจากประกันภัยรถยนต์ภาคบังคับ (พรบ.) ต้องการได้รับการบริการเพื่อลดปัญหาเมื่อเกิดอุบัติเหตุ และการได้รับคำแนะนำจากครอบครัว/ญาติพี่น้อง/เพื่อน มีผลต่อการตัดสินใจเลือกซื้อประกันภัยรถยนต์ผ่านช่องทางออนไลน์ สำหรับปัจจัยส่วนประสมทางการตลาด ด้านผลิตภัณฑ์ บอกรายละเอียดและเงื่อนไขความคุ้มครองตามแบบประกันภัยได้อย่างครบถ้วน ชัดเจน ด้านราคา สามารถชี้แจ้งราคาได้ตรงตามเงื่อนไขของความคุ้มครองและชัดเจน อาทิ ราคาของการระบุผู้ขับบขี่ ราคาของการติดกล้อง CCTV และราคาค่าเสียหายส่วนแรก เป็นต้น ส่วนด้านช่องทางจัดจำหน่าย สามารถซื้อผ่านเว็บไซต์ได้ตลอด 24 ชั่วโมง และเว็บไซต์มีความสวยงาม ดึงดูดความสนใจ ใช้งานง่ายไม่ซับซ้อน ซึ่งด้านการส่งเสริมการตลาด ประกอบด้วย มีการโฆษณาและประชาสัมพันธ์ผ่านสื่อต่างๆ อย่างสม่ำเสมอ และเข้าถึงได้ง่าย มีการส่งเสริมการตลาดที่น่าสนใจในการผ่อนชำระ 0% (10 เดือน) ร่วมกับบัตรเครดิต หรือได้รับคะแนนกับบัตรเครดิต การส่งเสริมการตลาดในการให้ส่วนลดค่าเบี้ยประกันภัย หรือได้รับของสมนาคุณ และมีการส่งเสริมการตลาดในการทำประกันแบบกลุ่ม (3 คันขึ้นไปและมีนามสกุลเดียวกัน) โดยไม่จำเป็นต้องเป็นมีบริษัทประกันภัยเดียวกันได้ ในด้านการให้บริการส่วนบุคคล ประกอบด้วย เรื่องการให้สมัครเป็นสมาชิก และได้รับสิทธิ์พิเศษจากการเป็นสมาชิก อาทิ มีคูปองแทนเงินสด(สมาชิกใหม่) การสะสมแต้ม บริการเลขาส่วนตัว เป็นต้น และด้านการักษาความเป็นส่วนตัว ประกอบด้วย เว็บไซต์มีระบบความปลอดภัยด้านการชำระเงิน เว็บไซต์มีระบบรักษาความลับของลูกค้า เช่น ชื่อ-สกุล ที่อยู่ เบอร์โทรศัพท์ และเว็บไซต์มีความน่าเชื่อถือ สามารถตรวจสอบใบอนุญาตการประกอบกิจการจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) และกรมพัฒนาธุรกิจการค้า กระทรวงพาณิชย์ (DBD) ได้ เหล่านี้เป็นปัจจัยที่มีผลต่อการเลือกซื้อประกันภัยรถยนต์ผ่านออนไลน์
DOI: 10.6084/m9.figshare.13160486.v2
title: null.txt

description: null
DOI: 10.6084/m9.figshare.13160486
title: null.txt

description: null
DOI: 10.6084/m9.figshare.13160486.v4
title: null.txt

description: null
DOI: 10.6084/m9.figshare.13160486.v3
title: null.txt

description: null